CELEX: 32013R0775
Language: mt
Date: 2013-08-12 00:00:00
Title: Regolament ta’ Implimentazzjoni tal-Kummissjoni (UE) Nru 775/2013 tat- 12 ta’ Awwissu 2013 li jikkonċerna l-awtorizzazzjoni ta’ preparazzjoni ta’ Enterococcus faecium DSM 7134 bħala addittiv tal-għalf għat-tiġieġ imrobbija għall-bajd u speċijiet minuri ta’ tjur minbarra dawk użati għall-bajd (detentur tal-awtorizzazzjoni Lactosan GmbH & Co KG)  Test b’relevanza għaż-ŻEE

13.8.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 217/32
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 775/2013
   tat-12 ta’ Awwissu 2013
   li jikkonċerna l-awtorizzazzjoni ta’ preparazzjoni ta’ Enterococcus faecium DSM 7134 bħala addittiv tal-għalf għat-tiġieġ imrobbija għall-bajd u speċijiet minuri ta’ tjur minbarra dawk użati għall-bajd (detentur tal-awtorizzazzjoni Lactosan GmbH & Co KG)
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprevedi għall-awtorizzazzjoni ta’ addittivi għall-użu fin-nutrizzjoni tal-annimali u għar-raġunijiet u l-proċeduri għall-għoti ta’ tali awtorizzazzjoni.
            
         
               (2)
            
            
               Skont l-Artikolu 7 tar-Regolament (KE) Nru 1831/2003, ġiet ippreżentata applikazzjoni għal użu ġdid tal-preparazzjoni tal-Enterococcus faecium DSM 7134. Dik l-applikazzjoni kienet akkumpanjata bid-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
            
         
               (3)
            
            
               L-applikazzjoni tikkonċerna talba ta’ użu ġdid tal-preparazzjoni ta’ Enterococcus faecium DSM 7134 bħala addittiv tal-għalf għat-tiġieġ imrobbija għall-bajd u speċijiet minuri ta’ tjur -minbarra dawk użati għall-bajd, li trid tiġi kklassifikata fil-kategorija tal-addittivi “addittivi żootekniċi”.
            
         
               (4)
            
            
               L-użu ta’ dik il-preparazzjoni ta’ Enterococcus faecium DSM 7134 ġie awtorizzat għal għaxar snin, għall-majjaletti u għall-ħnieżer tas-simna bir-Regolament tal-Kummissjoni (KE) Nru 538/2007 (2), għall-ħnieżer nisa bir-Regolament tal-Kummissjoni (KE) Nru 1521/2007 (3), u għat-tiġieġ tas-simna bir-Regolament tal-Kummissjoni (UE) Nru 998/2010 (4).
            
         
               (5)
            
            
               L-Awtorità Ewropea dwar is-Sigurtà fl-Ikel (‘l-Awtorità’) ikkonkludiet fl-opinjoni tagħha tat-12 ta’ Marzu 2013 (5) li, skont il-kundizzjonijiet ta’ użu proposti, il-preparazzjoni ta’ Enterococcus faecium DSM 7134 ma għandhiex effett negattiv fuq saħħet l-annimali, saħħet il-bniedem jew l-ambjent, u li ladarba l-potenzjal li ttejjeb il-parametri żootekniċi kien diġà qed jintwera f’tiġieġ għat-tismin, din il-konklużjoni tista’ tiġi estiża għal tiġieġ imrobbija għall-bajd u estrapolata għal speċijiet minuri ta’ tjur minbarra dawk użati għall-bajd. L-Awtorità ma tikkunsidrax li hemm bżonn ta’ rekwiżiti speċifiċi għal monitoraġġ wara l-kummerċjalizzazzjoni. Hija vverifikat ukoll ir-rapport dwar il-metodu ta’ analiżi tal-addittiv tal-għalf fl-għalf ippreżentat mil-Laboratorju ta’ Referenza stabbilit bir-Regolament (KE) Nru 1831/2003.
            
         
               (6)
            
            
               Il-valutazzjoni tal-preparazzjoni tal-Enterococcus faecium DSM 7134 turi li l-kundizzjonijiet għall-awtorizzazzjoni, kif stipulati fl-Artikolu 5 tar-Regolament (KE) Nru 1831/2003, huma ssodisfati. Għaldaqstant, l-użu ta’ din il-preparazzjoni għandu jiġi awtorizzat kif inhu speċifikat fl-Anness ta’ dan ir-Regolament.
            
         
               (7)
            
            
               Il-miżuri stipulati f’dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tifforma parti mill-kategorija ta’ addittivi ‘addittivi żootekniċi’ u mill-grupp funzjonali ‘stabbilizzanti għall-batterja li tinsab fil-musrana’, hija awtorizzata bħala addittiv fin-nutrizzjoni tal-annimali suġġetta għall-kundizzjonijiet stipulati f’dak l-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-12 ta’ Awwissu 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 268, 18.10.2003, p. 29.
   
      (2)  ĠU L 128, 16.5.2007, p. 16.
   
      (3)  ĠU L 335, 20.12.2007, p. 24.
   
      (4)  ĠU L 290, 6.11.2010, p. 22.
   
      (5)  The EFSA Journal 2013; 11(4):3167.
   
      ANNESS
      
                  Numru ta’ identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku
               
               
                  Speċi jew kategorija tal-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu tal-awtorizzazzjoni
               
            
                  CFU/kg ta’ prodott tal-għalf komplet b’kontenut ta’ umdità ta’ 12 %
               
            
                  
                     Kategorija tal-addittivi żootekniċi. Grupp funzjonali: stabilizzanti għall-batterja li tinsab fil-musrana
                  
               
            
                  4b1841
               
               
                  Lactosan GmbH & Co KG
               
               
                  
                     Enterococcus faecium DSM 7134
               
               
                  
                               
                           
                           
                              
                                 Kompożizzjoni tal-addittiv
                              
                              Preparazzjoni ta’ Enterococcus faecium DSM 7134 li tinkludi minimu ta’:
                              
                                           
                                       
                                       
                                          Trab: 1 × 1010 CFU/g ta’ addittiv
                                       
                                    
                                           
                                       
                                       
                                          Granulari (mikroinkapsulati): 1 × 1010 CFU/g ta’ addittiv
                                       
                                    
                        
                               
                           
                           
                              
                                 Karatterizzazzjoni tas-sustanza attiva
                              
                              Ċelloli vijabbli ta’ Enterococcus faecium DSM 7134
                           
                        
                               
                           
                           
                              
                                 Metodu analitiku
                                  (1)
                              
                              
                                           
                                       
                                       
                                          Enumerazzjoni: metodu tat-tifrix Użu ta’ bile esculin azide agar (EN 15788)
                                       
                                    
                                           
                                       
                                       
                                          Identifikazzjoni: Elettroforeżi bil-Ġell f’Kamp Pulsat (PFGE).
                                       
                                    
                        
               
                  Tiġieġ imrobbija għall-bajd
                  Speċijiet minuri ta’ tjur (minbarra dawk użati għall-bajd)
               
               
                  —
               
               
                  5 × 108
                  
               
               
                  —
               
               
                  
                              1.
                           
                           
                              Fl-istruzzjonijiet għall-użu tal-addittiv u t-taħlita lesta minn qabel, indika l-kundizzjonijiet tal-ħażna u l-istabbiltà għat-tgerbib.
                           
                        
                              2.
                           
                           
                              L-użu huwa permess f’għalf li fih il-koċċidijostatiċi awtorizzati: diklażuril, idrobromur tal-alofuginon, idroklorur tar-robenidina, decoquinate, lażaloċid A tas-sodju, maduramiċina ammonju jew sodju tal-monensina, fuq kundizzjonijiet li dan il-koċċidijostatiku huwa awtorizzat għall-ispeċijiet rilevanti.
                           
                        
                              3.
                           
                           
                              Għas-sikurezza: huwa rrakkomandat li tintuża protezzjoni għan-nifs u par ingwanti waqt l-immaniġġjar.
                           
                        
               
                  It-2 ta’ Settembru 2023
               
            
         (1)  Dettalji tal-metodi analitiċi huma disponibbli fl-indirizz elettroniku li ġej tal-Laboratorju ta’ Referenza tal-Komunità: http://irmm.jrc.ec.europa.eu/EURLs/EURL_feed_additives/Pages/index.aspx